༄༅། །ཆུ་ཉལ་བྱིན་རླབས་སྨན་གྱི་བདུད་རྩི་བཞུགས་སོ། །གུ་རུ་ཡིད་བཞིན་ནོར་བུ་ལ་སྲ་ཎ་རྒྱ༔ ཆུ་ཆབ་བདུད་རྩིར་བྱིན་རླབས་ལ། སྐྱབས་འགྲོ་སེམས་བསྐྱེད་སྔོན་འགྲོ་བ༔ སྨན་ཆུ་བདུད་རྩིའི་རྒྱ་མཚོ་སྟེང༔ ཨོ་རྒྱན་སྨན་གྱི་བླ་མ་ནི༔ མཐིང་གསལ་སྨན་མཆོག་ལྷུང་
བཟེད་བསྣམས༔ སྙན་ཞུ་གསང་གོས་ཕོད་བེར་གསོལ༔ བྱིན་རླབས་གཟི་བརྗིད་ལྡན་པར་གསལ༔ ཐུགས་ནས་འོད་ཟེར་རབ་འཕྲོས་པས༔ ཡེ་ཤེས་བདུད་རྩིའི་དྭངས་མ་དང༔ འཇིག་རྟེན་སྨན་གྱི་ནུས་པ་བསྡུས༔ རང་བྱུང་སྨན་
ཆུ་ལ་ཐིམ་པས༔ གང་གི་དྲི་ཙམ་ཚོར་བས་ཀྱང༔ ནད་གདོན་བར་ཆད་ཞི་བ་དང༔ ཁྱད་པར་དྲེག་གྲུམ་འབམ་གྱི་རིགས༔ གྲིབ་དང་རྩ་དཀར་གྲང་བ་སོགས༔ གཏི་མུག་ཀླུ་གདོན་ས་བདག་ནད༔ ཐམས་ཅད་བྱང་ཞིང་དག་གྱུར་
ཅིག༔ ཨོཾ་ཨཱཿཧཱུྃ་བཛྲ་གུ་རུ་པདྨ་སམྦྷ་ཝ་བྷེ་ཥ་ཛྱཻ་རཱ་ཛ་ཡ་ས་མུརྒ་ཏེ་སྭཱ་ཧཱ༔ ཨོཾ་ཨཱཿཧྲཱིཿཁྃ་བྷྲཱུྃ་ཨ་མྲྀ་ཏ་རཱ་ས་ཡ་ན་སིདྡྷི་ཛ་ཛཿ ཞེས་གང་འགྲུབ་བཟླས་ཤིང་མཐར་ཐལ་མོ་སྦྱར་ལ་དད་པ་རྩེ་གཅིག་གིས། སེམས་ཅན་རྒྱུ་ལུས་འཇིགས་པའི་ནད་བྱུང་
ཚེ༔ སོགས་བསམ་ལྷུན་གྱི་ཨོ་རྒྱན་སྨན་བླའི་གསོལ་འདེབས་གང་ནུས་བསྒྲངས་མཐར་ནི་ལྷ་ཉིད་སྨན་ཆུར་བསྟིམ༔ ལྕགས་ལ་ངར་གྱིས་བཏབ་པ་ལྟར༔ ནུས་པ་འབུམ་དུ་འགྱུར་བ་ཡིན༔ ཞེས་ཞལ་གདམས་སྙིང་བྱང་གི་སྨན་བྱིན་ལས་ཁ་བསྒྱུར་ནས་བཀོད་པ་ཨོ་རྒྱན་རྡོ་རྗེའི་གསུང་བྱིན་རླབས་ཅན་ནོ། །མཐར་
རྒྱུད་ཀྱི་སྨན་བྱིན་རླབས་དང་། གཟུངས་བཟླ་བཞིན་དུ་ཆུ་ཚན་དུ་ཞུགས་ཤིང་འཕུར་སྲུབ་སོགས་བྱའོ། །ཆུར་ལ་ཞུགས་གང་དུ་བྱིན་རླབས་དམིགས་པ་ནན་ཏན་བསྐྱེད་པ་གལ་ཆེ། ཆུར་ཞུགས་ནས། སྨན་གཟུངས་སོགས་ནད་ཀྱི་དངོས་གཉེན་གཟུངས་བྱིན་རླབས་ཅན་གང་འོས་དང་། རྣམ་འཇོམས། སྨེ་

བརྩེགས། འབྱུང་ལྔའི་ཁྲུས་སྔགས་སོགས་བཟླའོ། །ཞེས་པ་འདི་ཡང་མཁན་པོ་ཀརྨ་རཏྣས་ཆུ་བཀོལ་མདོར་ཆུ་ཉལ་བགྱིས་སྐབས་སུ་བཀོད་པ་འགྲོ་རྣམས་ཡན་ལག་ཞ་བྲུམ་ལ་སོགས་པ་ས་བདག་གཟའ་ཀླུའི་ནད་ལས་གྲོལ་བར་གྱུར་ཅིག ཧི་ཏ་ཛ་ཡནྟུ།། །།
གྱེན་དུ་རྒྱུ་བས་དེ་ཚེ་རྒྱ་མཚོའི་ཟིལ་རླངས་འདྲེས་པས་ནུས་པ་ཆུང་ཡང་དྲང་སྲོང་རི་ཥི་འཆར་དུས་རྟེན་འབྲེལ་དང་སྨོན་ལམ་གྱིས་ནུས་པ་ཆེ་བ་དམིགས་བསལ་ལོ། དགུན་སྨད་ནུས་པ་སྦུབས་སུ་ཞ་
བས་དམན། དེ་ཡང་། དགུན་སྟོད། དགུན་སྨད། དཔྱིད། སོས་ཀ །དབྱར། སྟོན་གྱི་དུས་དྲུག་ཏུ་དབྱེ་ཚུལ་ཞིབ་ན་འདུལ་བ་ལྟར་བྱའོ། །རགས་པ་བཅུ་པ་དང་བཅུ་གཅིག་པ་དགུན་སྟོད་དུ་རྩི་བ་སོགས་དུས་རེར་ཟླ་བ་གཉིས་
རེ་སྦྱར་བར་བྱའོ། །ཆུ་ཚན་བརྟེན་ཚུལ་གྱི་ཟིན་བྲིས་མི་བརྗེད་ཐོ་འདི་ཡང་སྨན་བསྡུས་ཨེ་ཝམ་ལས་ཇི་ལྟར་འབྱུང་བ་བཞིན་མཁན་པོ་ཀརྨ་རཏྣས་ཀར་ཤོད་མར་ཡོལ་དུ་ཞང་པོ་ཚང་གི་ལྷ་ཁང་དུ་སྣང་གསལ་འོད་ལ་བྲིས་པ་
གསོ་དཔྱད་སྨན་གྱི་སྦྱོར་བས་ཀུན་ལ་ཕན་པར་གྱུར་ཅིག། །།